polyglot-tagger/wikipedia-language-snippets-filtered huggingface dataset:
Wéi 1783 Märjendaller Klouschter opgeléist gouf, an d'Gebaier verfall sinn ier se tëscht 1830 an 1840 an en Domaine fir d'Famill Neyen ëmgebaut goufen, koum d'Hirschuel vun der Yolanda 1882 an de Besëtz vum Auguste Neyen.
Der Yolanda hir Elteren, d'Grofe vu Veianen, hu mat hirer Duechter allerdéngs eng aner wëlles: si soll, wéi et sech fir e Meedche vun hirem Stand gehéiert, mat engem Adelege bestuet ginn, duerch deen d'Muecht vun der Veiner Dynastie verstäerkt soll ginn.
Am Ufank war e méi héich, mä no engem Accident, den 31. Juli 1981, wéi e belschen Dassault Mirage 5BR deen op engem Trainingfluch war, dragerannt war a bei deem ausser dem Pilot (de Colonel R. Gennart, Kommandant vum belsche Fluchfeld Florennes), ee Mataarbechter vun RTL mat senger Fra ëm d'Liewe koumen, gouf de Gittermast op d'Héicht vun 285 m nei opgeriicht.
Do huet hien och am Februar 1933 e puer Méint viru sengem Doud säin 80. Gebuertsdag gefeiert, fir deen him d'Société des naturalistes luxembourgeois gratuléiert huet an op deen d'lëtzebuergesch Press jee no der Zeitung mat enger méi oder manner ausféierlecher biographescher Notiz agaangen ass.
Dat heescht net, datt eis Äerd de Mëttelpunkt vun der Explosioun war, villméi soll ee sech d'Galaxien als Punkten op engem Loftballon virstellen, dee sech ausdehnt: vun egal wéiengem Punkt aus gesinn, schénge sech déi aner Punkten ewech ze beweegen.
Opgrond vun Uweisunge vu Berlin huet am August 1943 de Gauleiter Gustav Simon den Uerder ginn, datt déi 15-17järeg Schüler aus de Lëtzebuerger Kolléischen a Lycéeën als Luftwaffenhelfer Krichsdéngscht zu Lëtzebuerg bei der Flak misste maachen.
Ier en de Concours gemaach huet, fir an de Stage pédagogique ze kommen, war en 1989, ënner der Leedung vum Professer Gilbert Trausch, zesumme mat der Marie-Paule Jungblut, Koordinator vun der grousser Ausstellung Lëtzebuerg: 150 Joer onofhängeg - De l'État à la Nation.
Déi Aart déi bis haut iwwerlieft huet gëtt als liewegt Fossil bezeechent, dat well si Aarten déi virun 300 Millioune Jore gelieft hunn, ganz änlech ass. De Ginkgo huet sech also am Laf vun de Millioune Joren nëmme ganz wéineg verännert.
D'Aart staamt awer net aus Japan, mä si gouf do am 12. Joerhonnert vu buddhistesche Mönchen aus China agefouert, wou se zanter 5 Joerdausenden als Heelplanz dokumentéiert ass. Als Urspronksgebitt vun der Aart gëllt Ost-China, wou vill Exemplairë virkommen, déi méi wéi 1.000 Joer al sinn.
D'Kantat BWV 71 gehéiert zu de bedeitende Fréiwierker vum Bach a weist mam Feele vu Rezitativen, Da-capo-Arien a kuerze, fléissende Sätz, déi aneneen iwwerginn, typesch Kennzeeche vum traditionelle Kantatentypus vum 17. Joerhonnert.
De Marcel-Pierre Faure, gebuer den 22. Oktober 1904 zu Vichy am Allier, a gestuerwen den 13. September 1965 an Indochina, war e franséische Generol a Politiker, deen als Fligerkapitän an d'Lëtzebuerger Geschicht agaangen ass. Den 2. Abrëll 1940 ass hie wärend der Drôle de guerre bei enger militärescher Loftopklärung iwwer Däitschland vun der Flak getraff ginn.
Den däitsche Sculpteur Ulrich Lindow, ee vun de Kënschtler, déi an der Géigend Skulpturen ënner fräiem Himmel opgeriicht haten, gouf kontaktéiert, a Membere vum Kierchrot sinn dorophin an Norddäitschland gefuer, fir sech Konschtwierker vum Mann unzekucken.
Weider englesch Mësserfolleger am Kampf géint déi opstänneg Schotten hunn den Charles I. nach am selwechte Joer dozou gezwongen, d'Parlament eng zweet Kéier anzeberuffen, wat als Ofgrenzung zum "Kuerze Parlament" och als "Laangt Parlament" an d'Geschicht agaangen ass. Et gouf vun de Puritaner ënner der Féierung vum John Pym dominéiert.
D'Eos huet sech an hie verléift, wouropshin den Orion vun der Artemis mat Feiler ëmbruecht gëtt, well si jalous ass. Spéider bereit d'Artemis dës Dot, a setzt de Jeeër Orion als Stärebild an den Himmel, wou en nach haut hanner de schéine Plejaden hir ass - d'Plejade ginn als Siiwegestier kuerz virum Orion erop an erof.
Bal ouni Schoulbildung huet den James Cook sech säin nautescht a kartographescht Wësse wärend de Wanterméint selwer bäibruecht, wann de Kueleseegler, op deem hie sech bannen 8 Joer vum Schëffsjong zum Adjoint vum Steiermann héichgeshafft hat, am Hafe louch.
Obwuel Hinzert ni eng ausdrécklech Vernichtungsaufgab hat an net iwwer speziell Anlage wéi z. B. Gaskummere verfüügt huet, koum et nieft den alldeegleche sadistesche Muerden duerch d'Lagerpersonal zu ugeuerdnete Massendoutschléi ënner anerem vu sowjetesche Krichsgefaangenen, sief et duerch Erschéissen, sief et duerch Gëftsprëtzen.
2023 gouf Pläng virgestallt, bis 2033 d'Gare weider no Westen ze verréckelen, d'Quaie méi laang ze maachen an och d'Bréck iwwer d'Escher Strooss méi breet ze maachen, dass do d'Tramsgleiser an eng Halt fir eng nei Linn hikomme kéinten.
Säit 1994 huet de Georges Wagner (Chef adj. vun der Militärmusik e.r., Dirigent vun der Escher Stadtmusek säit 40 Joer 1971 -2011) den Dirigentestaf iwwerholl, an aus dem Amateur-Orchester ass e proffessionnellen Orchester ginn, den am ganze Land Concerten opféiert.
Zesumme mat der Bunnperiod vun der Äerd vun 365,256 Deeg ergëtt sech als Zäitraum tëscht den zwéi gréisste Rendez-vousen déi hannerenee kommen eng Period vu 583,924 Deeg respektiv 1,599 Joer, déi och als géigesäiteg Bunnstéierungsperiod opgefaasst ka ginn.
D'Erwiermung vun der Uewerfläch ass doduerch sou gläichméisseg, datt d'Temperaturënnerscheeder trotz der lueser Rotatioun vun der Venus souwuel tëscht der Dag- an der Nuechtsäit wéi och tëscht der Equatorregioun an de Polgebidder ganz kleng sinn.
Déi eenzeg aner Beispiller fir so eng séier Atmosphärenzirkulatioun sinn am Sonnesystem d'Stralstréim an der héijerer Atmosphär vun der Äerd an d'Wollekenuewergrenz vum Saturnmound Titan, deem seng Stéckstoff-Atmosphär um Buedem ëmmerhin den annerhalleffachen Drock vun der ierdescher Loftëmmantelung huet.
Den hypsographesche Bou vun der Héichteverdeelung op der Venus weist also keen zweeten Haaptniveau wéi am Fall vun der Äerd, wou eng ëmfangräich iewescht Kuuscht a Form vun de Kontinenter nieft den Ozeanbiedem ronn en Drëttel vun der Uewerfläch vun der Äerdkuuscht formt.
Dat markant Beispill vun der Äerdausriichtung vun der Hemisphär vum Null-Meridian bezitt sech of déi gläich raimlech Äerdpositioune wéi déi eenzeg Folleg vun den ënneschte Konjunktiounen, nëmme mat der séierer Period qan an der ëmgekéierter Reiefolleg vum Pentagramm-Muster.
Gréisser Drëpse vun der Schwiefelsaier reenen of, awer nwmme bis onwäit vun der ënneschter Säit vun der Wollekendecken, wou si opgrond vun den héijen Temperature verdämpen a sech uschléissend a Schwiefeldioxid, Waasserdamp a Sauerstoff zersetzen.
Duerch de réckleefegen Dréisënn dauert déi op d'Sonn bezunne Rotatiounsperiod – also e Venusdag – awer "nëmmen" 116,751 Äerddeeg; am rechtleefege Fall géif d'Verhältnes tëscht der Rotatiouns- an der Ëmlafvitesse bal eng gebonne Rotatioun bedeiten, wéi am fäerdege Beispill vun eisem Äerdmound, deen doduerch der Äerd ëmmer déi selwecht Säit zoudréit.
Aktuell Duerstellunge vum Relief baséieren haaptsächlech op de Radarmiessunge vum Venus-Orbiter Magellan vun der NASA, deen 98 % vun der Uewerfläch kartéiert hat, mat enger horizontaler Opléisung vun 120 bis 300 Meter an enger vertikaler Opléisung vun 30 Meter.
Wärend aacht Ëmlafperiode vun der Äerd respektiv dräizéng Ëmlafperiode vun der Venus mat fënnef Konjunktiounsperioden zoueneen, rotéiert d'Venus, bal op den Dag genee, zwielefmol relativ zu de Stären, zwanzegmol relativ zu der Äerd a fënnefanzwanzegmol relativ zu der Sonn.
De Georges Brassens, gebuer den 22. Oktober 1921 zu Sète, enger franséischer Fëschergemeng um Mëttelmier am Departement Hérault, a gestuerwen den 29. Oktober 1981 zu Saint-Gély-du-Fesc, eng 15 Kilometer nërdlech vu Montpellier, war e franséische Chanson-Sänger, dee sech op der Gittar begleet huet, a Komponist.
Déi Däitsch Bréck zu Visé, , ass eng Eisebunnsbréck iwwer d'Meuse bei Visé déi am Éischte Weltkrich vun der däitscher Arméi mat haaptsächlech russesche Gefaange gebaut gouf, fir de Ravitaillement vun den däitschen Arméien op der Front ofzesécheren.
Praktesch direkt am Uschloss op knapps 150 Meter, um rietsen Uwänner vun der Meuse, ass Eisebunnsbréck vu Visé iwwer d'Autobunn A2, an direkt do derwidder d'Bréck iwwer d'Linn 40 an iwwer d'Uschlossgleis vun där Linn un d'Linn 24.
Hir Wierker gi verbreet, net nëmmen iwwer de Kino, mä och duerch Ausstellungen (ë. a. Centre Pompidou Paräis, Moskau Biennale, Biennale di Venezia, Kunsthalle Wien, Mudam Lëtzebuerg, Lincoln Center New York), Filmfestivallen , Internet a Konferenzen.
Menü: Schäerft, Faarfsiedegung, Kontrast, d'Nummeréierung, de Kontrast vum Faarf-Display, wéi hell de Faarfdisply ass, wéi laang déi nei Foto um Display gewise gëtt, ob den Histogramm un oder aus ass, Späicherkaart-Formatéierung, Alarmzeechen, Audiohistogramm un/aus, Datum, Zäit, User-Profile, den Update vun der Firmware, Reset.
Den Henri Muller, gebuer den 10. Dezember 1912 zu Ierpeldeng bei Ettelbréck, gestuerwen den 3. September 2011 zu Bartreng, war Schoulmeeschter, duerno, vun 1966 bis 1977, Professer am Collège d'enseignement moyen de Luxembourg, wou hie Franséisch an Englesch enseignéiert huet.
1136 gëtt d'Uertschaft fir d'éischt ënner dem Numm Vualcheresdorf schrëftlech festgehalen, woubäi den Numm entweeder op dat laténgescht Wuert vallis oder op de réimeschen Numm Valo zeréckzeféieren ass. Spéider ass vu Waildorff oder Valendorff rieds.
Nieft der Astronomie setzt sech de Fabricius och mat der Meteorologie auserneen, woubäi hien déi Observatioune vu Stären, déi en ëmmer erëm widderhëlt an e „Calendarium“ andréit, dat bis haut erhalen ass. Hien huet och e méiglechen Afloss vun de Stären op d'Beweegung vun den Äerdloftbeweegungen ënnersicht.
Den Äerdrutsch, deen als Ausléiser den onstabile leemegen Ënnergrond vum Massif hat, ass bis bei déi haiteg Uertschafte Marnes a Myans gaangen, wou en op ale Moränen un d'Hale koum; en huet eng Fläch vun ongeféier 20 Quadratkilometer zerstéiert.
Hie war vun 1925 bis 1926 Generaldirekter fir Finanzen a Bildung an der Regierung Prüm, vun 1932 bis 1936 Generaldirekter fir Bauten, Handel an Industrie an der Regierung Bech an 1937, vum 5. November bis zu sengem Doud, den 19. Dezember, Minister fir den Interieur, Handel, Industrie an Transport an der Regierung Dupong-Krier.
D'olympesch Devise: Citius, Altius, Fortius, gouf 1924 zu Paräis agefouert grad sou d'Gewunnecht fir déi dräi Fändele bei der Schlusszeremonie eropzezéien an zwar dee vum CIO, dee vum Land wou Spiller sinn an dee vum Land wou d'Spiller déi nächste Kéier sinn.
Säin Haaptfuerschungsthema war déi Zäit d'Yolanda vu Veianen; 1999 huet hien an der Bibliothéik vum Grof vun Aansebuerg d'Manuskript vum Codex Mariendalensis erëmfonnt, dat zanter den 1920er Joren als definitiv verluer gegollt huet.
Do, an engem Bësch nobäi, ass hien de 25. Februar 1944 zesumme mat sengem Scoutefrënn Tony Noesen an 21 aner Lëtzebuerger Patrioten nom Wonsch vum Gauleiter Simon op "staatspolizeilechem Wee erleedegt ginn", sou d'Ëmschreiwung vun den Nazie fir déi Erschéissungen ouni Geriichtsprozess.
Wéi ënner dem Gauleiter Gustav Simon am August 1940 d'Parteien, d'Gewerkschaften an all Veräiner verbueden, respektiv opgeléist goufen, huet de Georges Everling zesumme mat enger Parti kathoulesch-konservative Scouten eng passiv Resistenzgrupp gegrënnt där si den Numm Letzeburger Scouten L.S. ginn hunn.
Si huet Deserteuren ënnerbruecht a war och un der Noriichteniwwermëttlung no London bedeelegt, haaptsächlech un der Informatioun vun den Alliéierten iwwer d'Fabrikatioun vun der V1 a V2 zu Peenemünde, wat zum Bombardement vun dësem Fabrikatiounssite geféiert huet.
Hien huet déi éischt Dictionnairen an d'Lëtzebuergescht, en Däitsch-Lëtzebuergeschen an e Franséisch-Lëtzebuergeschen, zesumme mam Will Reuland erausginn, an op Radio Lëtzebuerg reegelméisseg Emissiounen iwwer d'Lëtzebuergesch gemaach.
Opgrond vum Küstner sengen Entdeckungen, déi ënner anerem vum Seth Carlo Chandler a vum Richard Schumann méi no ënnersicht goufen, hunn d'Astronomen den Internationale Breedendéngscht gegrënnt mat weltwäit 5 Observatoiren op der 39 Breet an International Earth Rotation and Reference Systems Service .
Zweck vun der Justiz däerf net sinn d'Verbriechen der Strof wéinst ze rächen, mä si soll riichte fir den Delinquent am Zesummenhank mat senger Perséinlechkeet ze verurteelen an eng Reeducatioun mat him ze maachen, déi hie vu sengen asozialen Instinkter befreie soll.
Déi einfachst Aen , kënne just "gesinn", op hir Ëmgéigend hell oder däischter ass. Vill komplex Organismen, dorënner verschidde Mamendéieren , Vullen, Reptiller a Fësch, hunn 2 Aen, deenen hiert Bléckfeld sech zum Deel iwwerschneit , an déi sou erméiglechen, en dräidimensionaalt Bild z'erfaassen.
Dës Aen hunn typescherweis méi oder manner d'Form vun enger Kugel, si mat enger duerchsiichteger, jellizeger Flëssegkeet gefëllt, mat vir enger Lëns, déi d'Schäerft vun der Vue astellt, an dacks enger Iris, déi d'Intensitéit vum Liicht, dat erakënnt, regléiere kann.
Den Ordre d'Orange-Nassau ass eng zivil a militäresch hollännesch Auszeechnung, déi de 4. Abrëll 1892 vun der Regentin Emma vu Waldeck-Pyrmont, am Numm vun hirer deemools mannerjäreger Duechter, der spéiderer Kinnigin Wilhelmine vun Holland, geschaf gouf.
Weider astronomesch Leeschtunge vum Huygens waren d'Entdeckung vun der Rotatioun vum Mars an d'Berechnung vun der Rotatiounsperiod mat ongeféier 24 Stonnen, souwéi d'Opléisung vum Trapez am Zentrum vum Orionniwwel a véier eenzel Stären.
Nodeems hien a Frankräich der Spionage beschëllegt, an him all Zort vu weideren Experimenter verbuede gouf, huet hie sech op Sanremo an eng Villa zeréckgezunn, wou hien 1896 am Alter vun 63 Joer gestuerwen ass, als Proprietaire vun 350 Patenter an als ee vun de räichste Männer vu Sanremo.
Si war Englesch- an Italieenesch- a Morale-laïque-Professesch an huet zanter den 1950er Joren engagéiert Artikele geschriwwen, meeschtens am Tageblatt an am Lëtzebuerger Land, an deene se fir d'Fraen, fir Ëmwelt- an Déiereschutz an als Atheistin géint d'Institutioun Kierch Stellung geholl huet.
Zur selwechter Zäit krut hien den Optrag fir d'diplomatesch Akte vum Spueneschen Ierffollegkrich fir d'Collection des documents inédits ze verëffentlechen; nëmme véier Bänn vun dësen Negotiations goufe publizéiert , a si ginn nëmme bis bei de Fridde vun Nijmwegen.
De Barrage, deen aus enger 47 m héijer Boustaumauer mat engem Krëmmungsradius vun 80 m am horizontale Plang besteet, ass tëscht 1955 an 1957 gebaut ginn, nodeem d'Lëtzebuerger Regierung am Joer 1953 d'Decisioun geholl hat, fir d'Drénkwaasserversuergung op Uewerflächewaasser zeréckzegräifen.
Am Barrage ass ënnen um Fouss eng elektresch Zentral, déi mat zwou Francis-Turbinne mat enger unitärer Leeschtung vu 6,4 MW ausstafféiert ass. Mat Hëllef vun dësen Turbinne gëtt déi potentiell Energie vun de Waasserquantitéiten am Maschinneraum vum Barrage wann Nofro do ass an elektresch Energie ëmgewandelt an un d'Enovos geliwwert.
Nieft der offizieller Amtssprooch Hollännesch gëtt an der Provënz Limburg nach Limburgesch geschwat, eng nidderfränkesch Sprooch déi zanter 1997 vun der hollännescher Regierung als Regionalsprooch vu Limburg unerkannt ass. Uechter d'Provënz gi verschidden Dialekter geschwat.
Si ass dat, wat vun der Provënz Limburg op der hollännescher Säit Rescht ass, déi 1815 zesumme mat den aneren 16 Provënze vum Vereenegte Kinnekräich vun den Nidderlande gegrënnt gouf, a vun där dann 1839, duerch den Traité vu London, en Deel der Belsch zougeschloe gouf.
1788 hunn d'Awunner vu Grenobel hiert Parlament erfollegräich géint d'kinneklech Truppe verdeedegt, déi d'Unuerdnung vum Kinnek Louis XVI. duerchsetze sollten, all souverän Geriichtshäff vum Kinnekräich zouzemaachen, an duerch nei héich Geriichter z'ersetzen.
Den Dauphiné geet op en eegestännege Feudalstaat zeréck, dee sech tëscht dem 11. a 14. Joerhonnert erausgebilt huet, an deem seng deels franséisch-, deels okzitaneschsproocheg Territoiren och schonn zum Kinnekräich Burgund, zum Frankeräich, zu Lotharingien a schliisslech zum Hellege Réimesche Räich gezielt hunn.
Den Dauphiné (op Arpitanesch Dôfenâ, op Okzitanesch Daufinat / Dalfinat / Daufinat de Vianés) ass eng historesch Landschaft a Südostfrankräich tëscht dem Rhône an der italieenescher Grenz, südlech vun der Savoie an nërdlech vun der Provence.
Mam Begrëff Absolutismus bezeechent een eng fréineizäitlech Herrschaftsform, déi - no traditioneller Opfaassung - vun der Regierung vun engem Herrscher, deen aus eegener Muechtvollkommenheet ouni politesch Matwierkung vun de Generalstänn gehandelt huet, bestëmmt war.
Besonnesch an der éisträichescher Historiographie gëllt d'Pragmatesch Sanktioun an hir Unerkennung duerch d'Länner als eigentleche Grënnungsakt vun der Habsburgermonarchie, well d'Länner domat hire Wëllen zum Opbau vun engem gemeinsame Staatswiese weisen.
De Sammelsystem an d'Stralungsempfänger gi gewéinlech mat Hëllef vun der Montéierung an enger Noféierungsvirriichtung op e bestëmmte Punkt vum Himmel agestallt, a bei der äerdgebonnener Observatioun der deeglecher Beweegung vun der Himmelssphär nogefouert.
Dozou déngen am optesche Stralungsberäich Systemer aus Lënsen an/oder Spigelen , am Radiowelleberäich grouss Antennenanlagen , an den iwwerege Straleberäicher speziell Teleskopen oder Detekteren (Röntgenastronomie, Gammaastronomie, Ultraviolettastronomie, Infraroutastronomie).
Den däitsche Cinematograph Klaus Peter Weber, deen den Andy Bausch e puer Méint virdru kenne geléiert hat a beim Saarländischer Rundfunk geschafft huet, huet d'Kameraaarbecht gemaach an zu Saarbrécken e puer Techniker fir Tountechnik, Beliichtung a Regieassistenz fir dräi Woche rekrutéiert.
De Lëtzebuerger Sandstee fënnt en haaptsächlech zu Lëtzebuerg an a senge Grenzgebidder an der Belsch , an Däitschland ronderëm de Ferschweiler Plateau an der Noperschaft vun Iechternach, an a Frankräich an der Géigend vu Grouss-Hetteng.
De Feldzuch vun de Britten huet mat enger Beweegung vun zwou Arméie vu Kanada aus ugefaangen, dee vun New York aus gouf vum Generalmajor John Burgoyne geleet, deem seng Mannstäerkt sech aus 7.500 Britten an ongeféier 400 Indianer zesummegesat huet.
D'Verloschter op amerikanescher Säit louche bei ëm déi 100 Doudeger a 400 Gefaangen, woubäi de Montgomery och an där Schluecht gefall ass. D'Belagerung konnt nach bis zum Fréijoer 1776 gehale ginn, duerno goufen d'Koloniste vun de Britten nees zeréck bis op de Champlainséi gedréckt.
New England sollt mat engem Sichelschnëtt vu Kanada den Hudson erof op Albany vun enger Trupp vun den anere Kolonien ofgetrennt ginn, wärend eng aner Grousseenheet, déi vun New York aus no Norde virrécke sollt, d'Ëmklamerung vervollstännegen an d'kanadesch Truppe verstäerke sollt.
Op wirtschaftlechem Plang hunn d'amerikanesch Kolonisten - besonnesch d'Händler aus New England - d'Handelspolitik vu Groussbritannien kritiséiert: eng grouss Partie vu Wueren, dorënner den Téi, duerften nëmme vun englesche Schëffer transportéiert ginn, déi dorop e Monopol haten.
D'Britten an hir Alliéiert hunn ënner der Zerspläiterung vun hirer Arméi an ënner engem Ravitaillementsproblem gelidden, déi sech nodeem Frankräich 1778, Spuenien 1779 an Holland 1780 an de Krich op amerikanescher Säit agetruede waren, verschäerft hunn.
D'Feindséilegkeeten tëscht de britteschen Hären an den amerikanesche Koloniste si bei Lexington a Concord, Massachusetts, eskaléiert, wéi brittesch Truppen, déi vu Boston koume fir e Lager vu Rebellen auszehiewen, den 19. Abrëll 1775 vun dëse gestiermt an ëmzéngelt goufen.
De Victor Marie Hugo, gebuer de 26. Februar 1802 zu Besançon, a gestuerwen den 22. Mee 1885 zu Paräis, war e franséischen Auteur, dee sech säi ganzt Liewe laang fir e friddlecht a vereenegt Europa, géint d'Sklaverei a fir d'Mënscherechter engagéiert huet.
Am Moment, wou d'Bomm explodéiert, gi 15 % vu senger Energie als radioaktiv Stralung fräigesat, 35 % sinn Hëtzt a 50 % sinn d'Schockwell, déi sech mat méi wéi 1.000 km an der Stonn vun der Explosiounsplaz ausbreet an alles op hirem Wee ewechraséiert.
Dummeldeng ass 235,55 Hektar grouss a läit op enger Héicht tëscht 235,55 a 408,00 m. De Quartier grenzt am Norden un d'Gemeng Walfer an dann, am Sënn vun der Auer, un d'Gemenge Steesel an Nidderaanwen an d'Quartiere Weimeschkierch, Eech a Beggen.
Laanscht d'Dummeldenger Baach, déi vun de Glasbuere bis an d'Uertschaft leeft, louchen an der Zäit net manner wéit sechs Millen: d'Schmelzmillen, d'Schëttermillen, d'Schlassmillen, d'Seemillen, d'Bannmillen an d'Ënneschtmillen.
Den Automobil-Club féiert d'Auslandsschutzdokument, de „Carnet d'Assistance“ an, abegraff sinn Hëllef am Fall wou am Ausland den Auto geklaut gëtt, bei déidlechen Accidenter, fir de Rapatriement vum accidentéierten Auto an huet e Kreditbréif fir eventuell Noutfäll.
Mat Aufgabeberäicher wéi d'Fërderung vum nationalen Automobilsport an der touristescher Berodung fir In- an Auslandsreesender huet de Club senge Memberen déi zwou éischt vun deene sougenannte Klubleeschtungen ugebueden, där der am Laf vun de Joren nach méi dobäi sollte kommen.
Dës Enzyklika ass haaptsächlech op de Broch vum Räichskonkordat duerch d'Nationalsozialisten agaangen, déi duerno geplangt Enzyklika Humani Generis Unitas (D'Eenheet vum Mënschegeschlecht; deelweis och als Societatis Unio zitéiert) sollt d'nationalsozialistesch Rassenideologie direkt verurteelen.
Déi lescht Liewensjore ware vun engem schmäerzleche Léierprozess begleet, déi vum Pius XI. verlaangt hunn, de Charakter vu legitimer Autoritéit am gesellschaftlechen Zesummeliewen ëmmer méi däitlech vu purem Autoritarismus vu modernen Ideologien z'ënnerscheeden.
Zu Paräis koum et zu enger Panik: duerch d'Manifest vu Braunschweig de 25. Juli hat den Herzog vu Braunschweig sech ongeschéckt ausgedréckt: wa sech d'Fransousen net géifen erginn, an zu enger kinneklecher Uerdnung géifen zeréckkommen, géifen d'Preise Paräis enger « exécution militaire et une subversion totale » ausliwweren.
Déi bekanntst Variante vum Numm sinn: Miri, Manon, Maria, Mariam, Marianne, Mariana, Marie, Marieke, Mariella, Marietta, Marion, Marisa, Marita, Mary, May, Maureen, Mieke, Mirja, Mirä, Miryam, Mirjam, Mirijam, Myriam, Mimi, Merit, Mariame, Meike, Matka, Miranda, Mia.
Spéider, wéi Israel aus Egypten ausgezu war an dréchen duerch d'Schilfmier komm ass wärend d'Egypter am Waasser erdronk sinn, hunn de Moses an och d'Mirjam, déi hei als Prophéitin bezeechent gëtt, den Härgott duerch Gesank fir hir Rettung gelueft .
Eng Vereenegung mam Numm Le Comité d'Initiative François Faber hat de 17. September 1925 um 19.00 Auer Leit aus dem Sportsmilieu an de Café Mille Colonnes an der Joseph-Junck-Strooss am Garer Quartier vun der Stad Lëtzebuerg an eng Versammlung geruff fir ze verhënneren datt de Vëlodrom an d'Hänn vun enger auslännescher Immobiliëfirma géif geroden.
De Comité national olympique huet en Opruff gemaach fir de 24. September 1925 massiv an eng Versammlung am Hôtel de l'Ancre d'Or ze kommen, an déi d'Regierung, d'Deputéiert, d'Conseillere vun der Gemeng Lëtzebuerg a Vertrieder vun de Sportverbänn a -veräiner invitéiert goufen.
Am Zweete Weltkrich war de Fernand Schwachtgen en aktive Member vun der Resistenzorganisatioun L.V.L. Ënner dem Code-Numm Jean l'Aveugle huet hien iwwer seng Verbindungsleit a Frankräich den Alliéierte wichteg Informatiounen iwwer déi däitsch Versuchsanlag fir de Bau vu V1- a V2-Rakéiten zu Peenemünde geliwwert.
Déi haiteg Bréck ass ass eng asymmetresch Schréiseelbréck a Fächerform déi vun 1980 bis 1982 am Kader vun der Vergréisserung vum Albertkanal op den 9.000-Tonne Gabarit gebaut gouf, an déi al Vierendeelbréck vun 1933 ersetzt.
Den Umberto Eco, gebuer de 5. Januar 1932 zu Alessandria, am Piemont, a gestuerwen den 19. Februar 2016 zu Mailand, war en italieenesche Schrëftsteller, Semiotiker a Linguist, dee virun allem fir seng historesch Romaner a seng linguistesch a politesch Essaye bekannt ass. Hie war laang Zäit Professer fir Semiotik op der Universitéit vu Bologna.
Déi Onmass vu kulturellen an intellektuelle Referenzen a senge Romaner hunn dem Eco deelweis e gudden a schlechte Ruff bei de Kritiker an de Lieser ginn: et gëtt allerdéngs dacks vergiess, datt seng Romaner alleguer mat enger stabiler Dosis Humor geschriwwe sinn, an och sou gelies kënne ginn.